Eläinrata

Eläinrata on astrologiassa ja tähtitieteessä maapallon ratatasoa eli ekliptikaa tähtitaivaalla ympäröivä vyöhyke, jonka alueella Aurinko, Kuu ja aurinkokunnan planeetat näennäisesti liikkuvat Maasta katsottuna. 

Eläinradan keskiviiva eli ekliptika on taivaan päivantasaajaa eli ekvaattoria vastaan noin 23,5 asteen kulmassa, joka vastaa maan akselin kaltevuutta. Näin eläinrata ulottuu sekä eteläiselle että pohjoiselle taivaan pallonpuoliskolle.

 Eläinradan merkit 
Eläinrata jaetaan vanhastaan kahteentoista yhtä suureen osaan, niin sanottuihin eläinradan merkkeihin, jotka vastaavat 30 asteen kaaria ekliptikalla. Merkkijakoa ei nykyisin enää juuri käytetä tähtitieteellisissä yhteyksissä, mutta astrologisissa käsityksissä sillä on keskeinen merkitys. Eläinradan merkeillä on seuraavat vanhat nimet ja symbolit, jotka tunnetaan myös horoskoopeista:

 15px – Oinas (Aries),
 15px – Härkä (Taurus),
 15px – Kaksoset (Gemini),
 15px – Rapu (Cancer),
 15px – Leijona (Leo),
 15px – Neitsyt (Virgo),
 15px – Vaaka (Libra),
 15px – Skorpioni (Scorpio),
 15px – Jousimies (Sagittarius),
 15px – Kauris (Capricorn),
 15px – Vesimies (Aquarius),
 15px – Kalat (Pisces).

Nämä merkit ovat saaneet nimensä saman­nimisten tähdistöjen mukaan, jotka noin 2200 vuotta sitten sattuivat likipitäen yhteen vastaavien merkkien kanssa. Merkit on kuitenkin pysyvästi määritelty niin, että Oinaan merkki alkaa kevättasauspisteestä. Tähtien asema suhteessa maapalloon on kuitenkin jatkuvassa muutoksessa prekession ja muiden astronomisten ilmiöiden vuoksi, eikä ajanhetki 2200 vuotta sitten ole erityisasemassa nykyhetkeen tai muihin hetkiin verrattuna. Pikemminkin kyse on mielivaltaisesta valinnasta. Nykyaikaan mennessä tähdistöt ovat prekession vuoksi ehtineet siirtyä noin 30 astetta suhteessa Eläin­­radan merkkeihin, siten että nykyisin Oinaan merkki vastaa suunnilleen Kalojen tähdistöä, Härän merkki Oinaan tähdistöä jne. Lisäksi tähdistöt, toisin kuin Eläin­radan merkit, ovat eri kokoisia, ja ekliptika kulkee myös Käärmeenkantajan tähdistön kautta, mutta sen mukaan ei ole nimetty Eläin­radan merkkiä. Braganca, P.: Your Astrological Sign May Not Be What You Think It Is, Live Science, 23.10.2007.

Historia
Kuten muutkin tähdistöt, myös eläinradan tähdistöt ovat saaneet nimensä kirkkaimpien niiden alueella olevien tähtien muodostamista kuvioista, joiden on ajateltu muistuttavan jotain esinettä, ihmistä tai eläintä. Eläinrata tunnettiin jo yli 2000 vuotta ennen ajanlaskun alkua Mesopotamiassa, missä se toimi symbolisena kalenterina, kun huomattiin, että tietyt vuosittaiset tapahtumat liittyivät auringon sijaintiin taivaalla.

Mesopotamiasta eläinradan tuntemus siirtyi Kreikkaan ja sitten Egyptiin, missä 100-luvulla jaa. tähtitieteilijä Ptolemaios määritteli nykyisin tuntemamme horoskooppimerkit.

Astrologia
Eläinrata on yksi astrologian peruskäsitteistä. Länsimaisessa astrologiassa se jaetaan kahteentoista tasan 30 asteen levyiseen vyöhykkeeseen eli merkkiin. Vyöhykkeet eivät ole kovin kiinteästi yhteydessä niitä vastaavien tähdistöjen todelliseen sijaintiin, sillä vyöhykkeiden paikat ovat peräisin ajalta noin 600 eaa., ja koska eläinradalla olevien tähdistöjen leveys vaihtelee. Maan prekession (akselin hitaan huojumisliikkeen) takia tähdistöt ovat siirtyneet lähes 30 astetta silloisilta paikoiltaan. Sideerisessä astrologiassa merkit on pyritty siirtämään lähelle samannimisten tähdistöjen nykyisiä paikkoja.

Henkilön aurinkomerkki, jota sanotaan usein myös horoskooppimerkiksi, määräytyy sen mukaan, missä Eläinradan merkissä aurinko astrologisten rajojen mukaan sijaitsi henkilön syntyessä. Merkkien nimiä käytetäänkin myös henkilöistä, jotka ovat syntyneet Auringon ollessa kussakin merkissä. Myös planeettojen sijainnin katsotaan astrologiassa vaikuttavan esimerkiksi henkilön persoonallisuuteen ja tulevaisuuteen.

Tähtitiede
Tähtitieteessä yleisin määritelmä eläinradalle on noin 8 asteen päähän ekliptikan molemmin puolin ulottuva vyöhyke, jonka leveys perustuu siihen, että planeetat, kaltevista ratatasoistaan johtuen, eivät kulje täsmälleen ekliptikaa pitkin. Eläinradan tuntemisesta on etenkin harrastelijatähtitieteilijöille se hyöty, että sen ulkopuolella oleva kirkas kohde ei voi olla planeetta.

Vuonna 1929 Kansainvälinen tähtitieteellinen unioni IAU määritteli tähdistöjen viralliset rajat. Samalla osa Käärmeenkantajan tähdistöä tuli eläinradan alueelle. Aurinko on tämän tähdistön alueella 30. marraskuuta – 17. joulukuuta. Nykyisten tähdistörajojen mukaan Skorpioni on eläinradalla vain 7 asteen, mutta Neitsyt peräti 44 asteen levyinen.

 Auringon asema Eläinradalla eri aikoina vuodesta 

 Eläinradan merkki Tähdistö Nimi Symboli Trooppiset merkit(2011) Sideeriset merkit(Jyotisha) (, UTC) Nimi Aurinko tähdistössä vuonna 2011 Aurinko tähdistössä vuorokautta Kirkkain tähti Oinas 20px|Aries 21. maaliskuuta – 19. huhtikuuta 14. huhtikuuta – 14. toukokuuta Oinas 19. huhtikuuta – 14. toukokuuta 25,5 Hamal Härkä 20px|Taurus 20. huhtikuuta – 20. toukokuuta 14. toukokuuta – 14. kesäkuuta Härkä 14. toukokuuta – 21. kesäkuuta 38.2 Aldebaran Kaksoset 20px|Gemini 21. toukokuuta – 20. kesäkuuta 14. kesäkuuta – 14. heinäkuuta Kaksoset 21. kesäkuuta – 21. heinäkuuta 29,3 Pollux Krapu 20px|Cancer 21. kesäkuuta – 22. heinäkuuta 14. heinäkuuta – 14. elokuuta Krapu 21. heinäkuuta – 11. elokuuta 21,1 Al Tarf Leijona 20px|Leo 23. heinäkuuta – 22. elokuuta 14. elokuuta – 13. syyskuuta Leijona 11. elokuuta – 17. syyskuuta 36,9 Regulus Neitsyt 20px|Virgo 23. elokuuta – 22. syyskuuta 13. syyskuuta – 14. lokakuuta Neitsyt 17. syyskuuta – 31. lokakuuta 44,5 Spica Vaaka 20px|Libra 23. syyskuuta – 22. lokakuuta 14. lokakuuta – 13. marraskuuta Vaaka 31. lokakuuta – 21. marraskuuta 21,1 Zubeneschamali Skorpioni 20px|Scorpio 23. lokakuuta – 21. marraskuuta 13. marraskuuta – 14. joulukuuta Skorpioni 21. marraskuuta – 30. marraskuuta 8,4  Antares Käärmeenkantaja 20px|Ophiuchus –  Käärmeenkantaja 30. marraskuuta – 18. joulukuuta 18,4 Rasalhague/ Alpha Ophiuchi Jousimies 20px|Sagittarius 22. marraskuuta – 21. joulukuuta 14, joulukuuta – 13. tammikuuta Jousimies 18. joulukuuta – 21. tammikuuta 33,6  Kaus Australis Kauris 20px|Capricornus 22. joulukuuta – 19. tammikuuta 13, tammikuuta – 12. helmikuuta Kauris 21. tammikuuta – 17. helmikuuta 27,4 Deneb Algedi Vesimies 20px|Aquarius 20. tammikuuta – 18. helmikuuta 12. helmikuuta – 14. maaliskuuta Vesimies 17. helmikuuta – 12. maaliskuuta 23,9 Sadalsuud Kalat 20px|Pisces 19. helmikuuta – 20. maaliskuuta 14. maaliskuuta – 14. huhtikuuta Kalat 12. maaliskuuta – 19. huhtikuuta 37,7 Eta Piscium

 Merkkien laatu 
Eläinradan merkit jaetaan kolmeen eri laatuun vuodenaikojen vaihtumisen mukaisessa syklissä. Johtava laatu aloittaa aina yhden neljästä vuodenajasta, kiinteä laatu vakiinnuttaa tuon vuodenajan ja muuttuva laatu päättää kunkin vuodenajan. Tanhua 2024, s. 14.

 johtavat merkit: Oinas, Vaaka, Rapu, Kauris
 kiinteät merkit: Härkä, Skorpioni, Leijona, Vesimies
 muuttuvat merkit: Kaksoset, Jousimies, Neitsyt, Kalat

 Elementit 
Tähtimerkit jaetaan elementtien mukaan maa-, tuli-, vesi- ja ilmamerkkeihin.

+TuliMaaIlmaVesiOinasHärkäKaksosetRapuLeijonaNeitsytVaakaSkorpioniJousimiesKaurisVesimiesKalat

Katso myös
 Eläinratavalo
 Gegenschein

 Lähteet 


 Viitteet 

 Aiheesta muualla 

Luokka:Astrologian käsitteet
Luokka:Pallotähtitiede
Luokka:Seulonnan keskeiset artikkelit